ผมกับแฟนมีอะไรกันและมีการป้องกันสวมถุงยางอนามัย จนปัจจุบันแฟนก็ไม่มีรอบเดือนมาเกือบ2เดือนแล้ว (แต่แฟนผมเป็นคนที่ประจำเดือนมาช้าบางครั้ง2-3เดือนจึงจะมา ซึ่งความผิดปกตินี้เป็นบ่อย แต่ช่วง1-2ปีที่ผ่านมาประจำเดือนมาปกติทุกเดือน) ครั้งนี้ผมจึงไม่แน่ใจ จึงได้ทดสอบชุดตรวจครรข์ผลขึ้น1ขีดในเวลา5-10นาที ไม่ท้อง แต่วันต่อมาแผ่นทดสอบเดิมกลับขึ้น2ขีดแบบจางๆ จึงไม่แน่ใจว่าท้องหรือไม่ ทั้งๆที่ป้องกันด้วยการใส่ถุงยางอนามัย มีคำแนะนำอะไรบ้างหรือป่าว ตอนนี้ผมและแฟนยังไม่พร้อม
สวัสดีค่ะ หากได้ตรวจหาการตั้งครรภ์จากปัสสาวะอย่างถูกต้อง แล้วอ่านผลภายในไม่เกิน 5 นาที แล้วพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ สำหรับในวันต่อไป การที่แผ่นทดสอบเดิม ขึ้นขีดที่ 2 จางๆ ถือเป็นผลบวกลวง ซึ่งเกิดจากรอยระเหยของปัสสาวะที่ท้องรอยเอาไว้ค่ะ เราจะไม่ได้นำมาแปลผลได้อีกดังนั้น การที่ประจำเดือนไม่มา จึงไม่ได้เกิดจากการตั้งครรภ์ แต่อาจเกิดจากสาเหตุต่างๆ เช่น- มีความเครียด ทำงานหนัก ออกกำลังกายมากไป พักผ่อนน้อย อดนอน อดอาหาร มีน้ำหนักลด- มีการเจ็บป่วยไม่สบาย- มีน้ำหนักขึ้นมาก หรือมีโรคอ้วน- การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป- มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำแนะนำควรรอประจำเดือนต่อไปอีกซักระยะก่อน หากประจำเดือนไม่มานานเกิน 3 เดือน หรือหลังจากนี้ นาน 2-3 เดือน ประจำเดือนจะมาสักครั้ง ก็ควรไปพบแพทย์เพื่อหาสาเหตุค่ะ